ভারতের জয় রুখে দিলো শ্রীলংকার দুই সিলভা | Dhaka News 24.com
Home খেলা ভারতের জয় রুখে দিলো শ্রীলংকার দুই সিলভা
নিউজ ডেস্ক: আহত অবসর হবার আগে ধনানঞ্জয়া ডি সিলভার ১১৯ ও রোশেন সিলভার অপরাজিত ৭৪ রানে দিল্লি টেস্টে জয় বঞ্চিত হলো স্বাগতিক ভারত। জয়ের স্বপ্ন দেখেও দুই সিলভার দুর্দান্ত ব্যাটিং-এর কারণে সিরিজের তৃতীয় টেস্টটি ড্র করতে বাধ্য হয় টিম ইন্ডিয়া। তারপরও নাগপুরে দ্বিতীয় টেস্ট জয়ে তিন ম্যাচের সিরিজ ১-০ ব্যবধানে জিতে নিলো বিরাট কোহলির দল।
শেষ পর্যন্ত দলীয় ১৪৭ রানে চান্ডিমালকে থামান ভারতের অফ-স্পিনার রবীচন্দ্রন অশ্বিন। ৩৬ রান করা চান্ডিমালকে বোল্ড করেন অশ্বিন।
দলনেতার বিদায়ের পর ১১ ম্যাচের টেস্ট ক্যারিয়ারে তৃতীয় ও ভারতের বিপক্ষে প্রথম সেঞ্চুরির স্বাদ পান ডি সিলভা। তিন অংকে পা দিয়েও রোশেন ডি সিলভাকে নিজের ইনিংসটা বড় করছিলেন তিনি। কিন্তু ৭৬ ওভার শেষে আহত অবসর নিয়ে মাঠ ছাড়েন ডি সিলভা। ১৫টি চার ও ১টি ছক্কায় ২১৯ বলে ১১৯ রান করেন তিনি।
এরপর উইকেটরক্ষক নিরোশান ডিকবেলাকে নিয়ে দিনের বাকী সময় অসাধারণ ব্যাট করেছেন রোশেন ডি সিলভা।
২৭ ওভার অবিচ্ছিন্ন থেকে শ্রীলংকাকে জয়ের সমান ড্র’র স্বাদ দেন রোশেন ডি সিলভা ও ডিকবেলা। রোশেন ১১টি চারে ১৫৪ বলে অপরাজিত ৭৪ ও ডিকবেলা ৬টি চারে ৭২ বলে অপরাজিত ৪৪ রান করেন। ভারতের জাদেজা ৩টি উইকেট নেন। ম্যাচ ও সিরিজ সেরা হয়েছেন ভারতের বিরাট কোহলি।
টেস্ট সিরিজ শেষে আগামী ১০ ডিসেম্বর থেকে তিন ম্যাচের ওয়ানডে সিরিজ শুরু করবে ভারত ও শ্রীলংকা।
ম্যাচ সেরা : বিরাট কোহলি (ভারত)। সিরিজ সেরা : বিরাট কোহলি (ভারত)।
জয় রুখে দিলো
শ্রীলংকার দুই সিলভা
আগের সংবাদসৌদি ব্যবসায়ীরা বাংলাদেশে বিনিয়োগ করলে লাভবান হবেন
পরের সংবাদরংপুরকে হারিয়ে কোয়ালিফাইয়ার-১এ কুমিল্লার প্রতিপক্ষ ঢাকা